Kis koldusok
Csirip-csirip, de hideg van,
S napok óta hull a hó,
Minden morzsát elvett tőlünk
Ez a fehér takaró.

Csirip-csirip, jaj de fázunk,
A fészkünkbe hull a hó,
Elég volt már a hidegből,
Szánj meg minket Télapó!

Csirip-csirip, fiókáink, 
Szegények, mind betegek,
S már hiába mondogatjuk:
Jön a tavasz gyerekek!

Csirip-csirip, jó emberek
Szánjatok meg, szánjatok!
Kopottgúnyás verebeknek
Egy kis morzsát hányjatok!

versek